<classify> NA HADIJA OMARY LINDI MKAZI wa Kata ya Rutamba wilayani Lindi,Kizito Mgogo 59, amelazwa Hospitali ya Sokoine mkoani hapa baada yakushambuliwa na simba usiku. Akizungumza na MTANZANIA hospitalinihapo, mdogo wa majeruh huyo, Michael Mathei, alisema kaka yake huyo ambaye nimgonjwa wa akili, alipatwa na mkasa huo Aprili 26, mwaka huu kati ya saa 5 na 6usiku akiwa amejilaza katika kibanda cha mama lishe. Alisema Mgogo akiwa anarejea nyumbanikwake, alipofika katika eneo la Namatili, alikuta kibanda hicho kilichokuwakimezungushiwa fito na kukandikwa kwa udongo upande mmoja na akaamua kuingia nakulala. Mathei alisema kaka yake akiwa kwenyeusingizi, simba wawili waliokuwa kwenye mawindo yao wakikimbiza mbwa bilamafanikio, walipofika katika kibanda cha mama lishe walisimama na kisha kuangaliakilichopo ndani. Alisema simba hao baada ya kubaini kuwandani ya kibanda kuna kitu, mmoja wao alipitisha mkono kupitia matundu ya fitona kucha zake zilifika kati ya tumbo na kifua cha ndugu yake ndipo aliposhtukana kuanza kupiga kelele za kuomba msaada. Kutokana na kelelealizokuwa akipigakaka, simba waliamua kuondoka, huku wakimaacha akiendelea kuvuja damuzilizotokana na kubanwa na kucha za simba. Walifika wasamaria wema na kumkutaakiwa ana majeraha ndipo walimchukua hadi Kituo cha Polisi Rutamba ambakoalipewa fomu namba tatu PF3 na kumkimbiza Kituo cha Afya cha Rondo, lakinikutokana na majeraha yake mganga wa kituo hicho aliandika rufaa na kuhamishiwaHospitali ya Sokoine, alisema. Mmoja wa madaktari wanaompatia matibabumgonjwa huyo, Dk. Ernest Muhando, alisema walimpokea akiwa na majeraha kifuanina tumboni kutokana na kujeruhiwa na simba. Naye Ofisa Maliasili Wilaya ya Lindi,Victor Shau, aliiambia MTANZANIA kuwa tayari wameshawasiliana na uongozi wakijiji pamoja na kuwaomba wananchi wanaoishi maeneo yanayokaribiana na Msitu waRondo, kuchukua tahadhari ikiwa ni pamoja na kulinda usalama wa maisha yao.  <topic>: KITAIFA 